Murder by Numbers

Murder by Numbers (títol orichinal en anglés, en aragonés Asasinato por numeros; estrenada en Aragón con o títol en castellano de Asesinato...1-2-3, Asasinato...1-2-3 en aragonés) ye una cinta de cine estausunidense d'intriga policiaca de l'anyo 2002 dirichida por Barbet Schroeder seguntes un guión orichinal de Tony Gayton y producida por Richard Crystal, Barbet Schroeder y Susan Hoffman (l'actriz protagonista, Sandra Bullock, tamién n'estió productora executiva) ta las productoras Castle Rock Entertainment y Schroeder/Hoffman Productions. La dirección de fotografía d'a cinta ye de Luciano Tovoli, con una Banda Sonora Orichinal de Clint Mansell y los actors principals d'a cinta son Sandra Bullock, Ryan Gosling, Michael Pitt, Agnes Bruckner, Chris Penn, R. D. Call y Ben Chaplin, entre d'atros.

A cinta se basa en un caso real, o caso Leopold y Loeb, escaiciu en Chicago en 1924, cuan Nathan Freudenthal Leopold Jr. y Richard Albert Loeb, dos estudiants acabalaus d'a Universidat de Chicago, secuestroron y asasinoron a Bobby Franks, de 14 anyadas, nomás que ta poder amostrar o suyo intelecto superior, un caso que ha inspirau obras de cine, de teatro, de televisión y de literatura.

Murder by Numbers se prochectó en mayo de 2002 en a 55ena edición d'o Festival de Cine de Canas, pero no dentraba en a competición. /  /  /  Murder by Numbers en a web oficial d'o Festival de Cine de Canas.

 Argumento 
A detective Cassie Mayweather y lo suyo nuevo companyero Sam Kennedy plegan en una escena d'un crimen a on han trobau lo cadavre d'una muller. En abanzar a investigación, Cassie y Sam prencipian una relación, pero Cassie amuestra estar bien rezelosa d'una relación seria y li marca distancias, como consecuencia d'os malos tractos y intento d'asasinato que padeixió d'a suya primera parella, uns feitos d'o suyo pasau que quiere amagar. As prebas d'o caso parixen implicar a Ray Feathers, o conserche d'un instituto que amás vende drogas a los alumnos. Cuan son de momentos de detener-lo, aparixe aparentment suicidau, pero en realidat ha estau asasinau por Richard Haywood, comprador habitual d'a droga que vendía Ray. Richard tien una estranya relación d'amistat y odio con Justin Pendleton, estando toz dos brilants alumnos de l'instituto.

Cassie y Sam troban en a escena d'o crimen vomeco y, en analizar-lo en o laboratorio, troban que contiene trazas que los adrezan enta Justin, pero lo chefe d'os detectives considera que lo caso ye zarrau con a muerte de Ray, l'aparent culpable d'o crimen. Tanimientres, Cassie no se'n conforma y lo suyo treballo va acumulando prebas que amuestran la culpabilidat de Richard y Justin, encara que parixe que l'inductor y principal culpable ye Richard. Richard cita a Justin en una casa en a placha y Cassie, cuan lo sabe, marcha tamién enta ixe puesto.

 Elenco Murder by Numbers en Internet Movie Database. 
 Actor  Papel  Notas  Sandra Bullock  Cassie Mayweather   Ben Chaplin  Sam Kennedy   Ryan Gosling  Richard Haywood   Michael Pitt  Justin Pendleton   Agnes Bruckner  Lisa Mills   Chris Penn  Ray   R.D. Call  Capitán Rod Cody   Tom Verica  Al Swanson   Janni Brenn  Ms. Elder   John Vickery  Cherent d'o restaurant   Michael Canavan  Mr. Chechi   Krista Carpenter  Olivia Lake   Neal Matarazzo  Oficial (en o "flashback")   Adilah Barnes  Técnico d'o laboratorio   Jim Jansen  Avogau   Paula Scarpino  Oficial (en o "flashback")   Brian Stepanek  Marshall d'a Chunta de Libertat Condicional   Sharon Madden  Enfermera   John Doolittle  Tecnico de huellas dactilars   Dennis Cockrum  Criminalista   Eric Saiet  Criminalista   Nancy Osborne  Mai de Richard   Ralph Seymour  Paramedico   Christine Healy  Mai de Justin   Nick Offerman  Policía en casa de Richard   Todd Leatherbury  Policía en a primera escena d'o crimen   Jason Flowers  Estudiant  No acreditau JR Garcia  Choven  No acreditau Melissa Greenfield  Estudiant  No acreditada Michael Samluk  Carl Hudson  No acreditau Valentin Siroon  Enfermera  No acreditada Dave Thompson  Hombre d'o cigarret  No acreditau Emily Young  Estudiant preocupada  No acreditada

 Producción 
 Inspiración 
Ta lo guión orichinal d'a cinta, Tony Gayton se basó en un caso real, o caso Leopold y Loeb, escaiciu en Chicago en 1924, cuan Nathan Freudenthal Leopold Jr. y Richard Albert Loeb, dos estudiants acabalaus d'a Universidat de Chicago, secuestroron y asasinoron a Bobby Franks, de 14 anyadas, nomás que ta poder amostrar o suyo intelecto superior, un caso que ha inspirau bellas atras obras de cine, de teatro, de televisión y de literatura. Loeb, que teneba 18 anyadas cuan cometioron l'asasinato, yera fillo d'un vicepresident de Sears y yera un aficionau fanatico d'as novelas policiacas. Leopold teneba 19 anyadas y ya yera en ixas envueltas un reconoixiu ornitologo. Tanimientres, a productora Susan Hoffman declaró posteriorment que la suya inspiración heba estau mas amanada en o tiempo: d'una man a novela In Cold Blood, de Truman Capote, y d'atra man un asasinato de l'anyo 2000 en que dos chóvens heban asasinau a dos profesors universitarios nomás que ta experimentar ixa emoción. Javier Ocaña: Asesinato... 1, 2, 3, en a revista Cinemanía, numero 102.

 Casting 
Barbet Schroeder declaró que "yera entusiasmau en ufrir a Sandra Bullock un papel que revivise la tradición d'as damas duras y complexas d'os anyos 1940'". L'actriz, qui cobró 15 millons de dólars por a suya participación, sinyaló que "ye un d'ixos escasos papels que pagan a pena. La cinta tien una complexidat que no poseyen a mayor parte d'os guions que me ninvía lo mío achent". O director iraní afirmó que lo que li atrayó d'a historia estió que "son dos mocez de familia rica, que lo tienen absolutament todo y que tanimientres sienten a necesidat de matar, de fer danyo, i ixo planteya una inquietant incognita sobre la naturaleza humana y encara mas sobre las cheneracions chóvens, saturadas d'ocio y sin problemas reals a que entringuillar-se". Juan Moreno: Asesinato... 1-2-3 en Fotogramas, setiembre de 2002.

Ryan Gosling y Michael Pitt interpretan a los chóvens asasins. Gosling dició que "l'uno tien a bala y l'atro la pistola. Por separau no son periglosos pero cuan s'achuntan en una cambra y paran cuenta de que l'uno posee ixo que li falta a l'atro, la combinación ye explosiva". Pitt niega que bi haiga atracción sexual entre éls; "no creigo que ixo que bi ha entre éls sía sexual, ye millor un fuerte magnetismo, una compenetración brutal", deciba. Sandra Bullock, qui tamién en ye productora executiva, se mostró satisfeita con o resultado. "Ye lo que querebamos, una cinta entretenida con trasfondo social. O mío treballo como productora nomás consistió que en escullir un director adecuau y asegurar-me de que o guion se desembolicase en todo lo suyo potencial".

 Rodache 
El rodaje escomencipió o 27 de febrero y s'estendilló dica lo 21 de mayo de 2001, en as localidaz californianas d'Altadena, Los Angeles, Los Osos, Morro Bay y San Luis Obispo. La casa en a ralla se debantó expresament construyida ta la cinta y l'espaldoron en rematar o rodache. As escenas que s'escayecen en a escuela teneban que filmar-se en l'instituto d'a localidat de San Luis Obispo, pero lo director d'o centro escolar cambió d'opinión en conoixer o conteniu d'o guión y tenioron que buscar un puesto alternativo.

 Premios 
 Premio  Calendata  Edición  Categoría  Premiau  Notas Premios de l'Asociación de Criticos de Cine de Chicago Ganadors y nominaus d'os Premios de l'Asociación de Criticos de Cine de Chicago 2003 en a pachina web d'Internet Movie Database.  2003  15ena edición  Nominau a lo Premio CFCA a lo Millor Actor Promesa  Ryan Gosling  Premios Young Artist Ganadors y nominaus d'os Premios Young Artist 2003 en a pachina web d'Internet Movie Database.  2003  24ena edición  Nominada a lo Premio Young Artist a la Millor Actriz Segundaria Choven  Agnes Bruckner  

 Criticas 
La critica ye dispar y bien luent d'a unanimidat, habendo criticas prou favorables pero tamién criticas negativas y mesmo criticas que combinan aspectos positivos con negativos.

Asinas, Lisa Schwarzbaum en Entertainment Weekly califica Murder by Numbers como "mediocre". Lisa Schwarzbaum: [https://web.archive.org/web/20130323034230/http://www.ew.com/ew/article/0%2C%2C231506%2C00.html Murder by Numbers], en Entertainment Weekly, 17 d'abril de 2002. Mark Caro, en o Chicago Tribune, afirmó o 20 de chulio de 2002 que "l'argumento de Murder by Numbers puet estar familiar pero lo director y Bullock fan un buen treballo en omplir-lo de color". Moira MacDonald escribió en o Seattle Times que "no bi ha maltreballo en Murder by Numbers, nomás s'escayece que ya hemos visto tot ixo d'antes mas". Moira MacDonald: Murder by Numbers' is a thriller without the thrills, en o Seattle Times, 19 d'abril de 2002. Omar Khan en Cinemanía deciba que "no parixe tener mas pretensions que d'entretener a novios aborrius una tardada de domingo". Omar Khan: Otro producto para que se luzca Sandra Bullock, en Cinemanía, setiembre de 2002.

Mike LaSalle, en o San Francisco Chronicle, deciba que: Mike LaSalle: Bullock's dark journey / Characters carry murder mystery, en o San Francisco Chronicle, 19 d'abril de 2002.

Israel Paredes en Sensacine diz que: Asesinato... 1-2-3. Crimen perfecto, en Sensacine:

Enrique Colmena en Criticalia.com diz que: Enrique Colmena: Asesinato... 1-2-3 (Murder by numbers). El impulso criminal de la soga, en Criticalia.com.

 Se veiga tamién 
 Cine en 2002.
 Cintas de 2002.

 Referencias 

 Vinclos externos 
  Murder by Numbers en Internet Movie Database.
  Web oficial de Murder by Numbers en a web de Warner Bros..
  /  Murder by Numbers en FilmAffinity.
  Murder by Numbers en Allcinema.
  Murder by Numbers en Sensacine.
  Murder by Numbers en Allmovie.
  Murder by Numbers en Allociné.
  Murder by Numbers en Rotten Tomatoes.
  Murder by Numbers en Box Office Mojo.

Categoría:Cintas ambientadas en California
Categoría:Cintas con banda sonora orichinal de Clint Mansell
Categoría:Cintas con dirección de fotografía de Luciano Tovoli
Categoría:Cintas con guión de Tony Gayton
Categoría:Cintas con montache de Lee Percy
Categoría:Cintas d'Estaus Unius
Categoría:Cintas de cine d'intriga
Categoría:Cintas de cine policiaco
Categoría:Cintas dirichidas por Barbet Schroeder
Categoría:Cintas en anglés
Categoría:Cintas interpretadas por Agnes Bruckner
Categoría:Cintas interpretadas por Ben Chaplin
Categoría:Cintas interpretadas por Chris Penn
Categoría:Cintas interpretadas por Michael Pitt
Categoría:Cintas interpretadas por R. D. Call
Categoría:Cintas interpretadas por Ryan Gosling
Categoría:Cintas interpretadas por Sandra Bullock
Categoría:Cintas producidas por Barbet Schroeder
Categoría:Cintas producidas por Richard Crystal
Categoría:Cintas producidas por Susan Hoffman
Categoría:Cintas rodadas en California